Fulltrúadeild Bandaríkjanna vinnur nú að því að ákæra Donald Trump til embættismissis en forseti fulltrúadeildarinnar , Nancy Pelosi , greindi frá þessu fyrr í dag . „ Lýðræði okkar er það sem er í húfi , forsetinn gefur okkur enga annarra kost á völ en að gera eitthvað , “ sagði Pelosi á blaðamannafundi í morgun en BBC greinir frá málinu . Rannsókn á meintum embættisbrotum Trumps hefur nú staðið yfir frá því í lok október en forsetinn er sagður hafa sett skilyrði fyrir hernaðaraðstoð til Úkraínu gegn því að forseti Úkraínu myndi rannsaka Joe Biden , forsetaframbjóðanda Demókrata og fyrrum varaforseta Bandaríkjanna , og son hans , Hunter Biden . Vonast til að koma málinu fyrir dómstóla í byrjun næsta árs Fjölmargir hátt settir embættismenn hafa borið vitni fyrir leyniþjónustunefn fulltrúadeildarinnar en þar á meðal báru þrír prófessorar í stjórnlagafræði vitni í gær þar sem þeir sögðu að aðgerðir Trumps væri tilefni til þess að kæra hann til embættismissis . Donald Trump hefur þó ávalt neitað sög í málinu og hefur lýst rannsókninni sem „ mestu nornaveiðum í sögu Bandaríkjanna . “ Frá því að Pelosi tilkynnti í lok september að fulltrúadeildin kæmi til með að hefja rannsókn á embættisbrotum Trumps hafa hlutirnir verið fljótir að gerast . Demókratar vonast nú til þess að geta haldið kosningar um embættisbrotin innan þingsins áður en árinu lýkur og færa síðan málið fyrir dómstóla í janúar á næsta ári .